**LIETUVOS RESPUBLIKOS VYRIAUSYBĖ**

**N U T A R I M A S**

**DĖL LIETUVOS RESPUBLIKOS VYRIAUSYBĖS 1993 M. LIEPOS 8 D. NUTARIMO NR. 511 „DĖL BIUDŽETINIŲ ĮSTAIGŲ IR ORGANIZACIJŲ DARBUOTOJŲ DARBO APMOKĖJIMO TVARKOS TOBULINIMO“ PAKEITIMO**

2004 m. balandžio 14 d. Nr. 411

Vilnius

Lietuvos Respublikos Vyriausybė nutaria:

Pakeisti Lietuvos Respublikos Vyriausybės 1993 m. liepos 8 d. nutarimą Nr. 511 „Dėl biudžetinių įstaigų ir organizacijų darbuotojų darbo apmokėjimo tvarkos tobulinimo“ (Žin., 1993, Nr. [28-655](https://www.e-tar.lt/portal/lt/legalAct/TAR.35316D588106); 1997, Nr. [33-834](https://www.e-tar.lt/portal/lt/legalAct/TAR.A29913C2F41D); 1998, Nr. [70-2047](https://www.e-tar.lt/portal/lt/legalAct/TAR.2F8015F39CCB); 1999, Nr. [5-103](https://www.e-tar.lt/portal/lt/legalAct/TAR.A0ADE01DC8B0)):

1. Išdėstyti 4 punkto trečiąją pastraipą taip:

„Nacionalinių ir valstybinių kultūros ir meno įstaigų vadovams gali būti nustatomi iki 2 tarnybinių atlyginimų dydžio personaliniai priedai. Šie priedai mokami Kultūros ministerijos nustatyta tvarka, suderinta su Finansų ministerija ir Socialinės apsaugos ir darbo ministerija.“.

2. Išdėstyti 1 priedą nauja redakcija (pridedama).

ŪKIO MINISTRAS,

PAVADUOJANTIS MINISTRĄ PIRMININKĄ PETRAS ČĖSNA

SOCIALINĖS APSAUGOS IR DARBO MINISTRĖ VILIJA BLINKEVIČIŪTĖ

Lietuvos Respublikos Vyriausybės

1993 m. liepos 8 d. nutarimo Nr. 511

1 PRIEDAS

(Lietuvos Respublikos Vyriausybės

2004 m. balandžio 14 d. nutarimo Nr. 411

redakcija)

**BIUDŽETINIŲ ĮSTAIGŲ IR ORGANIZACIJŲ DARBUOTOJŲ TARNYBINIAI**

**ATLYGINIMAI**

(bazinės mėnesinės algos dydžiais)

|  |  |
| --- | --- |
| Pareigos | Koeficientas |
| pedagogų | medicinos personalo | kultūros ir meno darbuotojų | socialinių darbuotojų | švietimo, kultūros ir meno, sveikatos apsaugos bei socialinių įstaigų kitų darbuotojų, taip pat kitų biudžetinių įstaigų ir organizacijų darbuotojų |
| Įstaigų ir organizacijų vadovai | 6,5–21,2 | 5,2–18,8 | 4,7–17,3 | 5–14,4 | 4,7–13,3 |
| Įstaigų ir organizacijų vadovų pavaduotojai | 5,8–19 | 4,7–16,9 | 4,37–15,6 | 4,5–12,9 | 4,37–11,9 |
| iš jų ūkio, bendriems, finansų ir kitiems klausimams, vyriausieji buhalteriai (finansininkai) | - | - | - | - | 4,37–11,9 |
| Skyrių (sektorių, kitų padalinių) vadovai | 5,7–15,1 | - | 4,35–12,3 | 4,37–10,9 | 4,35–10,8 |
| Specialistai: |  |  |  |  |  |
| su aukštuoju mokslu | 5,5–13,7 | 4,35–10,6 | 4,31–12 | 4,33–10,3 | 4,31–9,5 |
| iš jų specialistai, kurių mokymo trukmė pagal mokymo planus stacionare – šešeri ir daugiau metų | – | 4,5–14 | – | – | – |
| Specialistai su aukštesniuoju mokslu | 5,4–10,8 | 4,29–8,8 | 4,27–9,1 | 4,27–8,1 | 4,27–8 |
| Tarnautojai, išskyrus vadovus ir specialistus | – | – | – | – | 4,24–7,5 |
| Jaunesnysis medicinos ir individualios priežiūros personalas | – | 4,21–6,3 | – | 4,22–6,9 | – |
| Darbininkai (su mėnesiniu tarnybiniu atlyginimu) | – | – | – | – | 4,21–5,5 |

Pastabos:

1. Vyresniųjų buhalterių, vykdančių vyriausiojo buhalterio funkcijas (kai yra tik vienas apskaitos darbuotojas), tarnybiniai atlyginimai nustatomi kaip vyriausiųjų buhalterių.

2. Specialistams nustatytąja tvarka gali būti suteikiamos šios kategorijos: vyriausiasis (aukščiausiosios kategorijos) specialistas, vyresnysis (vadovaujantysis) specialistas, specialistas.

3. Kultūros ministerija, Švietimo ir mokslo ministerija, Sveikatos apsaugos ministerija sudaro ir suderinusios su Finansų ministerija ir Socialinės apsaugos ir darbo ministerija patvirtina pareigų sąrašus, kuriais vadovaujantis visose biudžetinėse įstaigose ir organizacijose šie darbuotojai priskiriami prie pedagogų, kultūros ir meno darbuotojų ar medicinos personalo. Socialinės apsaugos ir darbo ministerija, suderinusi su Finansų ministerija, tvirtina socialinių darbuotojų pareigų sąrašą, kuriuo vadovaujantis darbuotojai priskiriami prie socialinių darbuotojų personalo.

\_\_\_\_\_\_\_\_\_\_\_\_\_\_